Document ID: /roh_data/filtered/Billingualer_Corpus_interleaved-de-rm.jsonl.gz/145

This is a text translated from German to Rumantsch Grischun.
Verfassungskommission befürwortet Gerichtsreform

Kürzlich hat sich die Verfassungskommission unter dem Vorsitz von Regierungsrat Peter Aliesch mit dem Entwurf für die Reform der bündnerischen Gerichtsorganisation befasst. Dabei beschränkte sie sich auf Fragen, die im Zusammenhang mit der neuen Verfassung stehen. Die Gerichtsreform bezweckt eine wirksamere Organisation sowie eine schnellere und bürgerfreundlichere Justiz. Die Verfassungskommission schliesst sich dieser Zielsetzung vollumfänglich an. Die Abgrenzung zur neuen Kantonsverfassung ergibt nach Auffassung der Kommission keine wesentlichen Probleme, sodass sie den vorliegenden Entwurf unterstützt.

Ein wichtiger Berührungspunkt zwischen Gerichtsreform und Verfassungsrevision betrifft die Einteilung des Kantons. Die Gerichtsreform sieht dabei für die erstinstanzlichen Straf- und Zivilgerichte eine Reduktion von 14 auf 10 Bezirke vor. Die Verfassungskommission prüft ihrerseits, ob mit neuen Strukturen gewisse Verwaltungsaufgaben auf regionaler Ebene besser und kostengünstiger erfüllt werden können. Wegen grundlegender Abklärungen kann die Kommission noch keine konkreten Aussagen dazu machen. Allfällige neue Strukturen müssen ein sinnvolles, effizientes und wirtschaftliches Erfüllen der Aufgaben ermöglichen und den geographischen Gegebenheiten Rechnung tragen. Unter diesem Gesichtspunkt hätte die Einteilung für Verwaltungsaufgaben nicht zwingend mit den gerichtlichen Bezirken identisch zu sein.

Die Verfassungskommission unterstützt im Übrigen das vorgesehene Beibehalten der heutigen Kreise und der Funktion des Kreispräsidenten. Zwingend aufzuheben sind aber die Kreisgerichte und deren Ausschüsse. Nur so kann der starken Zersplitterung und klaren Überorganisation im Gerichtswesen begegnet werden. Ebenfalls befürwortet wird der Vorschlag, dass die Bezirksgerichte neu von den Stimmberechtigten zu wählen sind.

Auf den erhebliche Handlungsbedarf bei der Gerichtsorganisation haben bereits die Professoren Tobias Jaag und Tomas Poledna in ihrem Gutachten hingewiesen. Da die Regierung die Gerichtsreform als dringend erachtet, soll die Reform losgelöst von der Totalrevision der Kantonsverfassung vorher verwirklicht werden. Die Vorlage der Gerichtsreform von Kantonsgerichtspräsident Alex Schmid ist so ausgestaltet, dass sie sich harmonisch in die Verfassungsrevision integrieren lässt. Die nötige Koordination zwischen den beiden Vorhaben ist gewährleistet.

Auskunftsperson:

Regierungsrat Dr. Peter Aliesch, Tel. 081-257 25 01

Gremium: Justiz-, Polizei und Sanitätsdepartement Graubünden

Quelle: dt. Verfassungskommission

Data: 08.12.1998

Cumissiun da constituziun approva la refurma da las dretgiras

Avant curt è la cumissiun da constituziun sut il presidi da cusseglier guvernativ Peter Aliesch s'occupada dal sboz per la refurma da l'organisaziun giudiziala dal Grischun. Ella è sa restrenschida sin dumondas che stattan en connex cun la nova constituziun. La refurma giudiziala intenziunescha in'organisaziun pli effizienta sco er ina giustia pli speditiva e pli adattada als burgais. La cumissiun da constituziun è cumplettamain d'accord cun questa finamira. La cunfinaziun envers la nova constituziun chantunala na dat tenor l'opiniun da la cumissiun nagins problems essenzials, uschia ch'ella sustegna il preschent sboz.

In impurtant punct cuminaivel tranter la refurma da las dretgiras e la revisiun da la constituziun pertutga la divisiun dal chantun. La refurma da las dretgiras prevesa per las dretgiras penalas e civilas da l'emprim'instanza ina reducziun da 14 a 10 districts. La cumissiun da constituziun examinescha er, sch'ins pudess ademplir meglier e cun main custs tschertas incumbensas administrativas sin il plaun regiunal cun stgaffir structuras novas. Pervia da las examinaziuns fundamentalas na po la cumissiun anc dar naginas decleraziuns concretas. Eventualas structuras novas ston pussibilitar in adempliment raschunaivel, effizient ed economic da las incumbensas e sto resguardar ils fatgs geografics. Sut quest punct da vista n'avess la repartiziun per incumbensas administrativas betg d'esser identica a tut pretsch cun ils districts giuridics.

La cumissiun da constituziun sustegna dal reminent il mantegniment prevedì dals circuls actuals e da la funcziun dal mastral. Ins sto dentant desister urgentamain da las dretgiras cirquitalas e da lur giuntas. Sulettamain uschia pon ins metter ina fin al ferm sparpagliament ed a l'organisaziun exagerada evidenta en l'organisaziun giudiziala. Ultra da quai vegn beneventada la proposta che las dretgiras districtualas duain da nov vegnir elegidas dals votants.

Gia ils professers Tobias Jaag e Tomas Poledna han menziunà en lur giudicat in basegn considerabel d'acziun tar l'organisaziun giudiziala. Perquai che la regenza considerescha la refurma da las dretgiras sco urgenta, duai la refurma vegnir realisada sco emprima prioritad ed independentamain da la revisiun totala da la constituziun chantunala. Il project da la refurma da las dretgiras, cumpilada dal president da la dretgira chantunala, Alex Schmid, è concepida uschia ch'ella sa lascha integrar armonicamain en la revisiun da la constituziun. La coordinaziun necessaria tranter ils dus projects è garantida.

Persunas d'infurmaziun:

cusseglier guvernativ dr. Peter Aliesch, tel. 081-257 25 01

Gremi: departament da giustia, polizia e sanitad dal Grischun

Funtauna: rg cumissiun da constituziun

Data: 08.12.1998